**Учител по философия**

Философският факултет организира и провежда обучение за получаване на допълнителна професионална квалификация „Учител по философия“, за хора със завършено висше образование в определени професионални направления. Обучението е с продължителност от една година (два семестъра) и е в задочна форма.

За студентите от редовна форма на обучение, образователно-квалификационна степен „Бакалавър“, Философският факултет организира и провежда едновременно обучение за получаване на допълнителна професионална квалификация „Учител по философия“. Обучението е с продължителност три години (шест семестъра). Започва от зимен семестър на втори курс и се провежда едновременно с основната специалност.

**Условия за прием:** Обучението за придобиване на професионална квалификация „Учител по философия“ е предназначено за хора със завършено висше образование или обучаващи се в някое от следните професионални направления: 2.3 Философия, 2.4 Религия и теология, 3.1 Социология, антропология и науки за културата, 3.2 Психология.

Обучението завършва с полагане на държавен практико-приложен изпит. При успешно полагане на изпитите, обучаемите получават свидетелство за професионална квалификация „Учител по философия“.

***Подаване на документи:***

* Документи по електронен път се подават на имейл адрес: filosofski@swu.bg;
* Документи на хартиен носител се подават в Учебен корпус № 1, кабинет 485 при г-жа Ива Димитрова – секретар на Философския факултет. За допълнителна информация: тел. +359 73 588 520

***Срок за подаване на документи:***

От 01.09.2022 г. до 26.09.2022 г.

Провеждането на курса за получаване на допълнителна професионална квалификация „Учител по философия“в ЮЗУ „Неофит Рилски“ е съобразено с Наредба № 15 от 22.07.2019 г. за статута и професионалното развитие на учителите, директорите и другите педагогически специалисти и Наредбата за държавните изисквания за придобиване на професионална квалификация „Учител“.